Diari Oficial de la Generalitat Valenciana


Sumari del DOGV 3907, del 29-12-2000 (2000/10125)

DECRET 186/2000, de 22 de desembre, del Govern Valencià, pel qual s'aprova el Reglament Orgànic i Funcional de l'Institut Cartogràfic Valencià.
-----------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2000/12/22/186**

### Versions

 05/04/2018 - Actualitat  01/01/2018 - 04/04/2018  Text inicial: 29/12/2000 - 31/12/2017 

### Dades del document

Número de DOGV
:   3907

Data del DOGV
:   29-12-2000

Secció del DOGV
:   I. DISPOSICIONS GENERALS

Número del document
:   2000/10403


Data del document
:   22-12-2000

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Institut Cartogràfic Valencià
    * reglament intern
    * cartografia
    * administració regional
    * legislació
    * institució pública

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Disposició derogada 05.04.2018**

**Decret** **186/2000, de 22 de desembre, del Govern Valencià, pel qual s'aprova el Reglament Orgànic i Funcional de l'Institut Cartogràfic Valencià.**

[**(DOGV núm. 3907 de 29.12.2000)**](http://www.dogv.gva.es/datos/2000/12/29/pdf/2000_10586.pdf) **Ref. 4369/2000**

La Llei de la Generalitat Valenciana 9/1997, de 9 de desembre, va crear l'Institut Cartogràfic Valencià, i li va atribuir com a objectiu prioritari l'impuls, la coordinació i el foment, si fa el cas, de les tasques de desenvolupament cartogràfic, fotogramètric, geodèsic, topogràfic i de qualsevol altra tecnologia geogràfica en l'àmbit de les competències de la Generalitat Valenciana.

L'Institut Cartogràfic Valencià, en l'article 1 de la citada Llei 9/1997, de 9 de desembre, va ser adscrit a l'extinta Conselleria de Presidència, les competències de la qual posteriorment van ser assignades a la Conselleria de Justícia i Administracions Públiques.

A tal efecte, el present decret pretén donar compliment a la disposició final primera de la Llei de Creació de l'Institut Cartogràfic Valencià, que autoritza el Govern Valencià a dictar les normes reglamentàries necessàries per al seu desenvolupament, i aprova el seu reglament orgànic, que articula la seua estructura organitzativa i règim de funcionament.

Per tant, a proposta del conseller de Justícia i Administracions Públiques i prèvia deliberació del Govern Valencià, en la reunió del dia 22 de desembre de 2000,

 

DISPOSE

 

CAPÍTOL I. Naturalesa i objecte

 

**Article 1**

L'Institut Cartogràfic Valencià, com a entitat de dret públic, té personalitat jurídica própia i plena capacitat d'obrar per al compliment dels seus fins.

 

**Article 2**

L'Institut Cartogràfic Valencià té per objectiu l'impuls, la coordinació i el foment, si fa el cas, de les tasques de desenvolupament cartogràfic, fotogramètric, geodèsic, topogràfic i de qualsevol altra tecnologia geogràfica en l'àmbit de les competències de la Generalitat Valenciana, per la qual cosa assumirà el desenvolupament de les funcions previstes en l'article 3 de la Llei de la Generalitat Valenciana 9/1997, de 9 de desembre.

 

CAPÍTOL II. Òrgans directius

 

**Article 3**

Els órgans directius de l'Institut Cartogràfic Valencià són els següents

a) El Consell Rector.

b) La Comissió Tècnica.

c) La Direcció de l'institut.

 

**Article 4**

1. El Consell Rector és el màxim órgan de direcció de l'Institut Cartogràfic Valencià.

2. El Consell Rector estarà integrat pels membres següents: el president, el vicepresident, els vocals i el director de l'institut.

3. El president del Consell Rector serà el conseller de Justícia i Administracions Públiques.

4. El vicepresident serà el director de l'Escola Tècnica Superior d'Enginyeria Geodèsica, Cartogràfica i Topogràfica de la Universitat Politècnica de València.

5. Seran vocals:

a) Un representant de cadascuna de les universitats valencianes, designats pels seus respectius rectors.

b) Un representant de les conselleries d'Obres Públiques, Urbanisme i Transports, de Medi Ambient i d'Economia, Hisenda i Ocupació, designats pels seus titulars.

c) Un representant de cadascuna de les diputacions provincials, designats pels seus presidents.

d) Un representant de l'Institut Geogràfic Nacional, nomenat per l'órgan competent de l'administració general de l'estat.

e) Tres representants de la Federació Valenciana de Municipis i Províncies, designats pels seus órgans competents.

f) Fins a cinc vocals nomenats lliurement pel Govern Valencià entre persones d'acreditada competència en les matèries própies de l'Institut Cartogràfic Valencià.

6. Un funcionari de la conselleria a què estiga adscrit l'Institut Cartogràfic Valencià actuarà com a secretari.

7. El Consell Rector disposarà de les més àmplies facultats per a la direcció i gestió de l'Institut Cartogràfic Valencià. Les seues sessions de treball i deliberació seran dirigides pel president i, si fa el cas, pel vicepresident. El seu règim de constitució, funcionament i adopció d'acords s'ajustarà a alló establit en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

 

**Article 5**

1. ****[1]****

2. El Consell Rector serà convocat pel seu president almenys dues vegades a l'any, i, en qualsevol cas, a sol·licitud de la majoria absoluta dels seus membres.

3. Per a l'existència de quórum en el Consell Rector caldrà la presència de la majoria absoluta dels seus membres en primera convocatória i d'un mínim de set en segona convocatória.

4. Per a l'adopció d'acords es requerirà el vot favorable de la majoria dels membres presents amb dret a vot. El vot del president dirimirà els empats.

 

**Article 6**

Corresponen al president del Consell Rector les atribucions següents:

a) La representació màxima de l'institut.

b) Convocar les sessions del Consell Rector i fixar el seu ordre del dia.

c) Presidir i dirigir les deliberacions del Consell Rector.

d) Dirimir els empats amb el seu vot de qualitat.

 

**Article 7**

Corresponen al vicepresident del Consell Rector les atribucions següents:

a) Substituir el president en la seua absència o quan per a aixó el delegue.

b) Assistir el president en les seues funcions.

 

**Article 8** ****[2]****

 

**Article 9** ****[3]****

 

**Article 10**

L'Institut Cartogràfic Valencià, per a les seues tasques d'administració, tindrà un gerent, dependent del director de l'Institut Cartogràfic Valencià, que ostentarà la màxima jerarquia dins del nivell administratiu, a què li correspon vetlar per l'eficaç tramitació dels assumptes de la seua dependència, depenent d'aquest la gestió administrativa, económica i pressupostària.

 

**Article 11**

L'estructura administrativa de l'Institut Cartogràfic Valencià, en alló que no s'especifica en el present reglament, es desenvoluparà mitjançant ordre de la conselleria corresponent.

 

DISPOSICIÓ FINAL

 

El present reglament entrarà en vigor el dia de la seua publicació en el Diari Oficial de la Generalitat Valenciana.

 

València, 22 de desembre de 2000

 

El president de la Generalitat Valenciana,

EDUARDO ZAPLANA HERNÁNDEZ-SORO

 

El conseller de Justícia i Administracions Públiques,

CARLOS GONZÁLEZ CEPEDA

---

****[1]****Apartat derogat per la [**Llei 21/2017, de 28 de desembre**](http://www.dogv.gva.es/va/disposicio?sig=011729/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011729/2017), de mesures fiscals, de gestió administrativa i financera, i d'organització de la Generalitat (DOGV núm. 8202 de 30.12.2017) Ref. Base de dades 011729/2017.

****[2]****Article 8 derogat per la [**Llei 21/2017, de 28 de desembre**](http://www.dogv.gva.es/va/disposicio?sig=011729/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011729/2017).

****[3]****Article 9 derogat per la [**Llei 21/2017, de 28 de desembre**](http://www.dogv.gva.es/va/disposicio?sig=011729/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D011729/2017).


Còpia Permalink ELI